cyanic-selkie/wikianc huggingface dataset:
Ντέιβιντ Κόπερφιλντ (ταχυδακτυλουργός)
Οι τηλεοπτικές παραγωγές του Κόπερφιλντ έχουν κερδίσει 21 βραβεία Emmy σε σύνολο 38 υποψηφιοτήτων. Ευρύτερα γνωστός για το συνδυασμό της αφήγησης και της ψευδαίσθησης. Ο Κόπερφιλντ έχει κερδίσει 11 Guinness World Records, ένα αστέρι στο Hollywood Walk of Fame,  και τον τίτλο του ιππότη από τη γαλλική κυβέρνηση, Έχει ονομαστεί ως ένας Ζωντανός Θρύλος από τη Βιβλιοθήκη του Κογκρέσου των ΗΠΑ.
Ο Κόπερφιλντ έχει μέχρι στιγμής πουλήσει 40 εκατομμύρια εισιτήρια με κέρδος πάνω από 4 δισ. δολαρίων, το οποίο είναι περισσότερο από κάθε άλλο σόλο καλλιτέχνη στην ιστορία.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου
Ριχάρδος Γ΄ της Νορμανδίας
Ο Ριχάρδος Γ΄ της Νορμανδίας (Richard III de Normandie, 997/1001 – 3 Φεβρουαρίου 1027), δούκας της Νορμανδίας (1026 - 1027) ήταν μεγαλύτερος γιος και διάδοχος του Ριχάρδου Β΄ της Νορμανδίας και της Ιουδήθ της Βρετάνης κόρης του Κόναν Α΄ της Βρετάνης. Με την άνοδο του στον δουκικό θρόνο ξέσπασε εμφύλιος πόλεμος ανάμεσα στον ίδιο και στον μικρότερο αδελφό του Ροβέρτο τον Μεγαλοπρεπή που έληξε με τον θάνατο του Ριχάρδου Γ΄ σε λιγότερο από έναν χρόνο αργότερα υπό αδιευκρίνιστες συνθήκες. Γύρω στο 1020 ο πατέρας του τον έστειλε με έναν μεγάλο στρατό για να βοηθήσει τον κουνιάδο του Ρενώ Α΄ κόμη της Βουργουνδίας, που είχε δεχτεί επίθεση από τον επίσκοπο και κόμη Ούγο του Σαλόν ο οποίος τον φυλάκισε.
Ο Ριχάρδος Β΄ πέθανε τον Αύγουστο του 1026 και τον διαδέχθηκε ο μεγαλύτερος γιος και διάδοχος του Ριχάρδος, αμέσως μετά την άνοδο του στον δουκικό θρόνο ξέσπασαν εμφύλιες διαμάχες επειδή ο μικρότερος αδελφός του Ροβέρτος αισθανόταν μειονεκτικά με την κομητεία του Εμουά που κληρονόμησε. Η εξέγερση του Ροβέρτου έγινε με επίκεντρο την πόλη του Φαλαίζ αλλά ηττήθηκε και συνελήφθη αιχμάλωτος, απελευθερώθηκε αφού πρώτα αναγκάστηκε να δώσει στον Ριχάρδο όρκους πίστης και υποταγής. Ο Ριχάρδος επέστρεψε στην συνέχεια με τον στρατό του στην Ρουέν αλλά πέθανε αιφνίδια, τον διαδέχτηκε ο Ροβέρτος.
Οικογένεια
Τον Ιανουάριο του 1027 παντρεύτηκε την Αδέλα κόρη του Ροβέρτου Β΄ της Γαλλίας με την οποία δεν απέκτησε παιδιά, μετά τον θάνατο του Ριχάρδου Γ΄ παντρεύτηκε σε δεύτερο γάμο της στις 6 Αυγούστου 1027 τον Βαλδουίνο Ε΄ της Φλάνδρας. Με άγνωστη ερωμένη απέκτησε :
Εξωτερικοί σύνδεσμοι
Κατηγορία:Οίκος της Νορμανδίας Κατηγορία:Δούκες της Νορμανδίας
Άμπελος Γαύδου
μικρογραφία|[[Δήμος Γαύδου]] Η Άμπελος είναι οικισμός της Περιφερειακής Ενότητας Χανίων, στην Περιφέρεια Κρήτης. Διοικητικά υπάγεται στο Δήμο Γαύδου.
Γενικές πληροφορίες
Η Άμπελος Γαύδου  βρίσκεται σε υψόμετρο 331 μέτρων, στο νησί Γαύδος και έχει πληθυσμό 10 κατοίκων, σύμφωνα με την Απογραφή του 2011.
Χάρτης
<mapframe latitude="34.836773" longitude="24.094906" zoom="13" width="1000" height="500" align="center" />
Κολοράντο Σπρινγκς
Το Κολοράντο Σπρινγκς (αγγλικά: Colorado Springs, Colorado), είναι μια πόλη στο Κολοράντο, έδρα της κομητείας Ελ Πάσο, της πιο πολυπληθούς της πολιτείας. Η πόλη είναι κτισμένη στο κεντρικό μέρος της πολιτείας, 105 χιλιόμετρα μακριά από την πρωτεύουσα της πολιτείας Ντένβερ. Η πόλη βρίσκεται στο Φοντέιν Κρηκ, σε υψόμετρο περίπου 1.840 μέτρων, αν και υπάρχουν μεγάλες υψομετρικές διαφορές μέσα στην ίδια την πόλη. Βρίσκεται κοντά στους πρόποδες του Πάικς Πηκ, μιας από τις ψηλότερες κορυφές στις ΗΠΑ, στα νότια Βραχώδη Όρη.
Σύμφωνα με την απογραφή του 2010 η πόλη είχε πληθυσμό 416.427 κατοίκους, ήταν δηλαδή η δεύτερη μεγαλύτερη πόλη στην πολιτεία και 41η στις Ηνωμένες Πολιτείες, ενώ η μητροπολιτική περιοχή του Κολοράντο Σπρινγκς είχε 645.613. Η πόλη έχει μεγαλύτερη έκταση από το Ντένβερ, καλύπτοντας 482 χλμ². Σύμφωνα με έρευνα του 2009 του περιοδικού Money, το Κολοράντο Σπρινγκς είναι η καλύτερη μεγάλη πόλη για να ζεις. Η πόλη ιδρύθηκε το 1871 από τον Ουίλιαμ Τζάκσον Πάλμερ. Σήμερα η οικονομία της πόλης στηρίζεται στο στρατό (τεχνολογίες άμυνας) και στην υψηλή τεχνολογία και ακολουθεί ο τουρισμός.
Εξωτερικοί σύνδεσμοι
Κατηγορία:Πόλεις του Κολοράντο
Ερμαίος της Ινδίας
Ο Ερμαίος ήταν γιος του Αμύντα και Έλληνας ηγεμόνας του ινδοελληνικού βασιλείου από το 50 π.Χ. έως το 30 π.Χ. Παντρεύτηκε την Καλλιόπη, κόρη του Ιππόστρατου και ένωσε τα ελληνικά βασίλεια της περιοχής σε ένα, σταματώντας ανταγωνισμό και διχασμό πολλών χρόνων. Στο τέλος της βασιλείας του το βασίλειο του δεν άντεξε τις νομαδικές επιδρομές και είχε συρρικνωθεί τόσο, ώστε είχε περιοριστεί στην κοιλάδα της Καμπούλ. Τελικά το 30 π.Χ. το βασίλειο κατέρρευσε.
Πηγές
Κατηγορία:Μονάρχες της Ασίας
Το νου σου στην Αμέλια!
Το νου σου στην Αμέλια! (γαλλικός τίτλος: Occupe-toi d'Amélie) είναι τρίπρακτο θεατρικό έργο του Ζωρζ Φεντώ που παίχτηκε για πρώτη φορά στις 15 Μαρτίου 1908 στο Παρίσι.
Υπόθεση
Πρώτη πράξη
Η Αμελί Ποσέ, μια κοσμική κοκότα, διατηρεί ένα διαμέρισμα στο Παρίσι στο οποίο ζουν και μέλη της οικογένειάς της: ο πατέρας της, πρώην αστυνομικός, και ο μικρότερος αδερφός της Άδωνις, τον οποίο χρησιμοποιεί ως συνοδό. Ο Ετιέν, ο εραστής της Αμελί, είναι υποχρεωμένος να παρουσιασθεί για την μηνιαία υποχρεωτική στρατιωτική του θητεία στη Ρουέν. Πριν φύγει ζητά από τον παλιό του φίλο Μαρσέλ Κουρμπουά, στον οποίο έχει απόλυτη εμπιστοσύνη, να διασκεδάσει και να προσέχει την ερωμένη του. «Να προσέχεις την Αμελί», λέει στον φίλο του. Αυτό ταιριάζει στις σκοτούρες του Μαρσέλ, ο οποίος προτείνει στην Αμελί να την παρουσιάσει ως αρραβωνιαστικιά του για να ξεγελάσει το νονό του, ο οποίος κρατά ένα τεράστιο ποσό ως καταπίστευμα και θα του το παραδώσει όταν ο Μαρσέλ παντρευτεί. Αυτή δέχεται. Ένας επισκέπτης στο Παρίσι, ο πρίγκιπας της Παλεστρίας, βλέπει την Αμέλια στο θέατρο και έχει πονηρά σχέδια. Στέλνει τον βοηθό του, τον στρατηγό Κοσνάντιεφ, να κανονίσει ένα ραντεβού.
Δεύτερη πράξη
Στο εργένικο διαμέρισμά του, ο Μαρσέλ Κουρμπουά, ξυπνά στο πάτωμα μετά από μια νυχτερινή διασκέδαση. Έκπληκτος βρίσκει στο κρεβάτι του κάποιον ξαπλωμένο και όταν σηκώνει την κουβέρτα, παρατηρεί με έκπληξη ότι είναι η Αμελί. Ήταν και οι δύο τόσο μεθυσμένοι το προηγούμενο βράδυ, μετά από ξεφάντωμα στα μπαρ και τα καμπαρέ της Μονμάρτρης, που δεν είναι σίγουροι τί έκαναν τη νύχτα, αλλά παραδέχονται ότι τα φαινόμενα είναι εναντίον τους. Φθάνει η κόμισσα ντε Πρεμιγί, η οποία είναι ερωμένη (παντρεμένη) του Μαρσέλ και κάποτε κυρία της Αμελί, πριν η τελευταία ανταλλάξει τον ρόλο της υπηρέτριας με αυτόν της κοκότας. Η Αμελί κρύβεται κάτω από το κρεβάτι ενώ ο Μαρσέλ και η κόμισσα συζητούν, αλλά σύντομα κουρασμένη από την άβολη θέση, φεύγει τυλιγμένη στο κάλυμμα του κρεβατιού και σύρεται στο διπλανό δωμάτιο. Έχοντας δέσει ένα κορδόνι στο κάλυμμα που το τύλιξε γύρω από το ένα πόδι του κρεβατιού, τραβάει το κορδόνι και το κάλυμμα μετακινείται μόνο του στο πάτωμα πίσω προς το κρεβάτι. Η κόμισσα, πιστεύοντας ότι τα έπιπλα είναι στοιχειωμένα, φεύγει πανικόβλητη. Ο Ετιέν επιστρέφει, η στρατιωτική του θητεία ακυρώθηκε λόγω επιδημίας στο στρατόπεδο. Γίνεται έξαλλος όταν ανακαλύπτει την Αμελί στην κρεβατοκάμαρα του Μαρσέλ και ορκίζεται να εκδικηθεί.
Τρίτη πράξη
Ο νονός του Μαρσέλ φτάνει αιφνιδιαστικά στο Παρίσι για να παραστεί στον γάμο του Μαρσέλ και της υποτιθέμενης αρραβωνιαστικιάς του και ο Ετιέν εκμεταλλεύεται την ευκαιρία να εκδικηθεί τον φίλο του. Τους λέει ότι για να ξεγελάσουν το νονό να παραδώσει τα χρήματα της κληρονομιάς, η Αμελί και ο Μαρσέλ πρέπει να κάνουν μια ψεύτικη τελετή γάμου που θα αναλάβει ένας φίλος του ηθοποιός. Η τελετή πραγματοποιείται στο δημαρχείο, μετά την οποία ο Ετιέν αποκαλύπτει ότι ο «ψεύτικος» δήμαρχος ήταν στην πραγματικότητα ο γνήσιος και ότι η Αμελί και ο Μαρσέλ είναι τώρα παντρεμένοι. Η Αμελί και ο απελπισμένος Μαρσέλ πείθουν τον Ετιέν ότι δεν τον έχουν απατήσει, και μετά από μια σειρά παρεξηγήσεων, που εμπλέκουν τον ξένο πρίγκιπα και την αστυνομία, η Αμελί και ο Ετιέν τα ξαναβρίσκουν και κανονίζονται συνθήκες αρκετά συμβιβαστικές ώστε ο Μαρσέλ να πάρει διαζύγιο, αφήνοντας την Αμελί και τον Ετιέν ελεύθερους. Ο Μαρσέλ τους αφήνει μαζί, ζητώντας από τον Ετιέν «Το νου σου στην Αμελί!».
Διασκευές
Μια θεατρική παραγωγή που σκηνοθέτησε ο Ζαν Λουί Μπαρό στο Παρίσι το 1948, με πρωταγωνίστρια τη σύζυγό του Μαντλέν Ρενώ, σηματοδότησε την έναρξη της αναβίωσης του ενδιαφέροντος για τα έργα του Ζωρζ Φεντώ, που δεν ανέβαιναν συχνά στη σκηνή από τον θάνατό του το 1921. Ο Ζαν Ντεσαγί έπαιξε τον Μαρσέλ και επανέλαβε τον ρόλο του στην κινηματογραφική εκδοχή του Κλωντ Ωτάν Λαρά το επόμενο έτος. Από τότε έχουν γίνει νέες θεατρικές παραγωγές στη Γαλλία και άλλες χώρες, στην Ελλάδα μία από τις παραστάσεις ήταν στο θέατρο Μουσούρη την θεατρική περίοδο 1994-1995 σε σκηνοθεσία Γιώργου Κιμούλη.
Παραπομπές
Κατηγορία:Θεατρικά έργα του Ζωρζ Φεντώ
Χλωραμίνη
Η χλωραμίνη ή (μονο)χλωραμίδιο (αγγλικά: chloramine) είναι είναι ανόργανη χημική ένωση, που περιέχει άζωτο, υδρογόνο και χλώριο, με μοριακό τύπο NH2Cl. Μπορεί να θεωρηθεί ότι παράγεται από την αμμωνία (NH3), αν αντικατασταθεί ένα από τα άτομα υδρογόνου της από ένα άτομο χλωρίου. Η χλωραμίνη είναι πολύ ασταθής όταν βρίσκεται σε πυκνή μορφή, και στο σημείο τήξης της, δηλαδή σε θερμοκρασία -66°C και υπό πίεση 1 atm, είναι ασταθές άχρωμο υγρό. Συνήθως χρησιμοποιείται σε μορφή αραιού υδατικού της διαλύματος, οπότε χρησιμεύει ως απολυμαντικό. Ο όρος «χλωραμίνη» επεκτείνεται επίσης και σε μια σειρά χλωριωμένες ανόργανες και οργανικές αμίνες. Πιο συγκεκριμένα, στις χλωραμίνες ανήκουν, εκτός από τη («μητρική») χλωραμίνη, η διχλωραμίνη (NHCl2), το τριχλωριούχο άζωτο (NCl3), καθώς επίσης και ενώσεις των γενικών τύπων R2NCl και RNCl2, όπου τα R, που δεν είναι απαραίτητα ίδια, μπορεί να είναι μια μονοσθενής ανόργανη ή οργανική ομάδα. Επίσης, τα δυο (2) R του πρώτου τύπου (R2NCl), μπορούν να αντικατασταθούν από μια δισθενή ομάδα, σχηματίζοντας μια ετεροκυκλική ένωση.
Παραγωγή
Σε αραιό υδατικό διάλυμα, η χλωραμίνη παράγεται με επίδραση αμμωνίας (ΝΗ3) σε υποχλωριώδες νάτριο (NaOCl):
Αυτό είναι, επίσης, το πρώτο βήμα της σύνθεσης υδραζίνης (N2H4) κατά Ράσκινγκ (Olin Raschig process). Η αντίδραση διεξάγεται σε ελαφρώς βασικό περιβάλλον, με το pH στην περιοχή 8 - 11. Το δραστικό χλωριωτικό μέσο στην αντίδραση αυτή είναι το υποχλωριώδες οξύ (HOCl), που παράγεται από την πρωτονίωση των υποχλωριωδών ανιόντων του υποχλωριώδους νατρίου. Το υποχλωριώδες οξύ, λοιπόν, αντιδρά με πυρηνόφιλη υποκατάσταση της υδροξυμάδας (OH) στην αμινομάδα (NH2). Η αντίδραση διεξάγεται ταχύτερα με το pH γύρω στο 8. Σε υψηλότερο pH, μειώνεται η συγκέντρωση του υποχλωριώδους οξέος, ενώ σε χαμηλότερο pH, πρωτονιώνεται η αμμωνία, σχηματίζοντας κατιόντα αμμωνίου (NH4+), που δεν αντιδρούν με το υποχλωριώδες οξύ. Στη συνέχεια, το διάλυμα χλωραμίνης μπορεί να συμπυκνωθεί με απόσταξη σε κενό, και περνώντας τους ατμούς πάνω από ανθρακικό κάλιο (Κ2CO3), που απορροφά νερό. Η χλωραμίνη μπορεί να εκχυλιστεί με διαιθυλαιθέρα (Et2O).
Η καθαρή χλωραμίνη μπορεί να παραχθεί, επίσης, με επίδραση φθοραμίνης (NH2F) σε χλωριούχο ασβέστιο (CaCl2):
Χημική συμπεριφορά
Η χλωραμίνη είναι πολύ ασταθής σε συμπυκνωμένη μορφή. Η χημικά καθαρή χλωραμίνη διασπάται βίαια πάνω από τους −40 °C. Η αέρια χλωραμίννη υπό χαμηλές πιέσεις, καθώς και τα αραιά υδατικά διαλύματα χλωραμίνης είναι θερμικώς λίγο πιο σταθερά. Η χλωραμίνη είναι ευδιάλυτη στο νερό και στον διαιθυλαιθέρα, αλλά λιγότερο διαλυτή στο χλωροφόρμιο (CHCl3) και στον τετραχλωράνθρακα (CCl4).
Διάσπαση
Ο ομοιοπολικός δεσμός N-Cl που περιέχουν οι χλωραμίνες (μητρική και θυγατρικές) υδρολύεται γρήγορα απελευθερώνοντας υποχλωριώδες οξύ :
Η ποσοτική σταθερά της υδρόλυσης (K) χρησιμοποιείται για να εκφράσει τη βακτηριοκτόνα ισχύ των χλωραμινών, αφού από αυτήν εξαρτάται η συγκέντρωση του παραγώμενου υποχλωριώδους οξέος στο νερό. Εκφράζεται με την ακόλουθη σχέση, αλλά γενικά για τις χλωραμίνες κυμαίνεται στο εύρος 10-4 - 10-10, και ειδικά για τη μητρική χλωραμίνη είναι K = 2,8·10-10:
Σε υδατικό διάλυμα, η χλωραμίνη διασπάται αργά σε ουδέτερο ή σε ελαφρά αλκαλικό (pH ≤ 11) περιβάλλον:
Αναφορές και σημειώσεις
Κατηγορία:Ανόργανες ενώσεις χλωρίου Κατηγορία:Ασταθείς ενώσεις Κατηγορία:Ανόργανες αμίνες Κατηγορία:Ενώσεις υδρογόνου Κατηγορία:Μητρικές ενώσεις
Μπο Μπιτς
Ο Μπο Μπιτς (αγγλικά: Beau Beech, γενν. την 1η Μαρτίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για τον ΠΑΟΚ.
Επαγγελματική σταδιοδρομία
Αφού δεν επιλέχθηκε στο NBA Ντραφτ του 2016, ο Μπιτς εντάχθηκε στους Μπρούκλιν Νετς για το NBA Σάμερ Λιγκ 2016. Στις 5 Αυγούστου 2016, υπέγραψε με τους Νετς, αλλά αποδεσμεύτηκε στις 18 Οκτωβρίου, αφού εμφανίστηκε σε έναν αγώνα προετοιμασίας. Την 1η Νοεμβρίου, αποκτήθηκε από τους Λονγκ Άιλαντ Νετς της NBA Development League, θυγατρικής ομάδας των Νετς.
Στις 23 Αυγούστου 2017, ο Μπιτς επιλέχθηκε από τους Ίρι ΜπέιΧοκ ς στο ντραφτ επέκτασης της NBA G League. Υπέγραψε επίσημα με την ομάδα στις 18 Ιανουαρίου 2018. Τον Αύγουστο του 2018, ο Μπιτς υπέγραψε με τη γερμανική Χάμπουργκ Τάουερς.
Στις 2 Αυγούστου 2020, ο Μπιτς υπέγραψε συμβόλαιο με τον ΠΑΟΚ.
Δημοκρατία (εφημερίδα, 1923-1927)
thumb|right|220 px|Η εφημερίδα Δημοκρατία της 10ης Δεκεμβρίου 1923 προτρέπει τον Βασιλέα Γεώργιο Β΄ να αποχωρήσει. Ο τίτλος του κύριου άρθρου γράφει: "Να φύγης αμέσως Γεώργιε Γλύκσβουργ!...". Η πρωινή εφημερίδα Δημοκρατία (1923-1927), όργανο του κόμματος της «Δημοκρατικής Ενώσεως» του Αλέξανδρου Παπαναστασίου, πρωτοεκδόθηκε στις 21 Οκτωβρίου 1923, ως εβδομαδιαία με διευθυντή τον πεζογράφο και δημοσιογράφο Σπύρο Μελά. Από τις 25 Νοεμβρίου 1923 μετατράπηκε σε ημερήσια μεγάλου σχήματος, με γραφεία στην οδό Πανεπιστημίου, εκεί που είναι σήμερα η Τράπεζα της Ελλάδος. Κύριος αρθρογράφος ήταν ο ίδιος ο Παπαναστασίου. Με τις διώξεις της δικτατορίας του Παγκάλου κατά των πολιτικών και δημοσιογράφων προστέθηκε στην προμετωπίδα, στις 3 Οκτωβρίου 1925, η φράσης «Πολιτικός διευθυντής και υπεύθυνος Αλέξανδρος Παπαναστασίου», επωμιζόμενος έτσι όλες τις πολιτικές και ποινικές ευθύνες.
Οι πολιτικοί αρθρογράφοι της Δημοκρατίας
Στις 21 Οκτωβρίου 1924, συμπληρώθηκε ένας χρόνος από την έκδοση της εφημερίδας  και στο πανηγυρικό φύλλο της ίδιας ημέρας ανατέθηκε στον νεαρό συντάκτη της Κωστή Μπαστιά, που δύο μήνες αργότερα θα αναλάβει αρχισυντάκτης, να γράψει το ολοσέλιδο μαχητικό άρθρο για τους αγώνες της εφημερίδας και την ιδεολογία μιας ολόκληρης παράταξης. Ο Μπαστιάς, που είχε κερδίσει την εμπιστοσύνη του Παπαναστασίου με τα καθημερινά χρονογραφήματά του, ως και τα άλλα του κείμενα, έγραψε:
Δημοτικισμός, Γράμματα και Τέχνες στη Δημοκρατία
Την εποχή που εκδίδεται η Δημοκρατία, ο δημοτικισμός, και μάλιστα στην μαχητική του μορφή, ήταν ζήτημα πολύ ευρύτερο από τη γλωσσολογική του πλευρά. Κάλυπτε ιδεολογικά όλο τον κοινωνικοπολιτικό χώρο. Η Δημοκρατία και οι δημοσιογράφοι της ήταν ταγμένοι σε αυτόν, όπως και στην εγκαθίδρυση του δημοκρατικού πολιτεύματος. Χαρακτηριστικό παράδειγμα ήταν η άφιξη την 1η Ιουλίου 1925 από το Παρίσι του «Δασκάλου», όπως τον αποκαλούσαν, δηλαδή του καθηγητή της École Nationale des langues orientales vivantes Γιάννη Ψυχάρη. Ο αρχισυντάκτης της εφημερίδας Κωστής Μπαστιάς με δύο συνεργάτες, τον συνθέτη Μανόλη Καλομοίρη και τον γλωσσολόγο Μένο Φιλήντα κατέβηκαν στον Πειραιά να τον υποδεχτούν, όπου περίμεναν και πολύ άλλοι αγωνιστές του δημοτικισμού. Η εισαγωγή στη συνέντευξη που παίρνει ο Μπαστιάς, με πολεμική ορολογία, μας μεταφέρει στο πνεύμα της εποχής:
Φυσικά, ο ενθουσιασμός με τον Ψυχάρη ηρέμησε με το χρόνο, ειδικά μετά το θάνατό του το 1929, λόγω των ακραίων του θέσεων, αλλά η Δημοκρατία συνέχισε να θεωρείται σχολή καλής δημοσιογραφίας και πρωτοπόρος στα γράμματα και στις τέχνες. Ποιητές και λογοτέχνες έδωσαν με τα κείμενά τους ένα διαφορετικό ύφος στην εφημερίδα. Οι ποιητές Τέλλος Άγρας, Ναπολέων Λαπαθιώτης, Κώστας Ουράνης και Τάκης Παπατσώνης, οι λογοτέχνες Δημοσθένης Βουτυράς, Φώτος Γιοφύλλης, Μελής Νικολαΐδης, και Πέτρος Χάρης, ο σοσιαλιστής Νίκος Γιαννιός, οι εκπαιδευτικοί Δημήτρης Γληνός και Αλέξανδρος Δελμούζος, η σοσιαλίστρια μουσικοκριτικός Αύρα Θεοδωροπούλου, η κριτικός θεάτρου Άλκης Θρύλος (Ελένη Ουράνη), ο κριτικός της λογοτεχνίας Κλέων Παράσχος, ο γλωσσολόγος Μένος Φιλήντας και ο χρονογράφος, θεατρικός κριτικός και πεζογράφος Κωστής Μπαστιάς παρακολουθούσαν όλη την πνευματική κίνηση και διοχέτευαν τις απόψεις τους στο Αθηναϊκό κοινό.
Οι διώξεις της δικτατορίας του Παγκάλου
Από το Μάιο του 1925, η διεύθυνση της Δημοκρατίας περιήλθε στους αδελφούς Ανδρέα και Δημήτριο Πουρνάρα, πιστούς οπαδούς του Παπαναστασίου. Αλλά πριν συμπληρώσουν μήνα ξέσπασε το στρατιωτικό πραξικόπημα του στρατηγού Θεόδωρου Πάγκαλου, τη νύχτα της 25ης Ιουνίου. Στην αρχή η Δημοκρατική Ένωση, όπως και τα άλλα βενιζελογενή κόμματα, κάλυψαν την εκτροπή. Όταν, όμως, τον Ιούλιο 1925 άρχισε η δημοσίευση νομοθετικών διαταγμάτων με σκοπό τη φίμωση των εφημερίδων και τη δίωξή τους, η Δημοκρατία αποφάσισε, όπου λογόκρινε το καθεστώς κείμενα, να μην τα αντικαταστεί με άλλα, αλλά να αφήνει λευκά κενά με τη φράση "Η Δημοκρατία δεσμώτις". Μετά ορισμένες ολιγοήμερες απαγορεύσεις της κυκλοφορίας, στις 15 Φεβρουαρίου 1926 η δικτατορία διέταξε την οριστική παύση της κυκλοφορίας, τον εκτοπισμό του Παπαναστασίου στη Σαντορίνη και τη φυλάκιση του Δημήτρη Πουρνάρα. Την ίδια τύχη είχαν και άλλες εφημερίδες όπως Η Καθημερινή και ο Ριζοσπάστης.
Μετά την πτώση της δικτατορίας στις 19 Ιουλίου 1926, ο Αλέξανδρος Παπαναστασίου και οι αδελφοί Πουρνάρα επανέκδοσαν τη Δημοκρατία, στις 27 Σεπτεμβρίου 1926. Η νέα περίοδος δεν κράτησε πολύ και η εφημερίδα έκλεισε στις 26 Φεβρουαρίου 1927. Στις 12 Ιουνίου 1932, ο Παπαναστασίου προσπάθησε ξανά να εκδώσει τη Δημοκρατία (Β΄ περίοδος) με διευθυντή τον πεζογράφο και δημοσιογράφο Στράτη Μυριβήλη, αλλά η εφημερίδα δεν μπόρεσε να επανακτήσει την παλιά της αίγλη και στις 4 Μαρτίου 1933 διακόπηκε οριστικά και αμετάκλητα η κυκλοφορία της.
Αγαθόκλεια της Ινδίας
Πηγές
Αγαθοκλεια
N-αιθυλομεθαναμίδιο
Το Ν-αιθυλομεθαναμίδιο ή Ν-αιθυλοφορμααμίδιο (NEF, N-EthylFormamide) με σύντομο συντακτικό τύπο HCOΝΗCH2CH3, είναι ένα δευτροταγές αμίδιο και, πιο συγκεκριμένα, ένα παράγωγο του μεθανικού οξέος, από το οποίο (τυπικά) προκύπτει με αντικατάσταση του υδροξυλίου του καρβοξυλίου από αιθυλαμινομάδα (CH3CH2NH-). Με βάση τον χημικό τύπο, C3H7NO, έχει τα ακόλουθα 76 ισομερές θέσης (όχι όλα σταθερά):
Με φορμυλίωση αιθαναμίνης
Με επίδραση μεθανοϋλοαλογονίδιου (HCOX) σε αιθαναμίνη παράγεται N-μεθυλαιθαναμίδιο :
Με αμινόλυση μεθανικού αλκυλεστέρα
Με επίδραση αιθαναμίνης σε κάποιο μεθανικό αλκυλεστέρα (HCOOR) παράγεται N-μεθυλαιθαναμίδιο
Υδρόλυση
Το Ν-μεθυλαιθαναμίδιο υδρολύεται σχηματίζοντας μεθανικό οξύ και αιθαναμίνη :
Αμφολυτική συμπεριφορά
Με επίδραση ισχυρών οξέων ή ισχυρών βάσεων σχηματίζει αντίστοιχα άλατα. Π.χ.:
Απαζώτωση
Με επίδραση νιτρώδους οξέος (HNO2) παράγεται μεθανικός αιθυλεστέρας και άζωτο :
Αναγωγή
Με επίδραση υδρογόνου ή λιθιοαργιλλιοϋδρίδιου σε Ν-μεθυλαιθαναμίδιο παράγεται N-μεθυλαιθαναμίνη :
Αποικοδόμηση Hofmann
Με επίδραση υποβρωμιούχου καλίου (BrOK) το Ν-μεθυλαιθαναμίδιο αποικοδομείται σε αιθαναμίνη και ανθρακικό κάλιο :
Πηγές
Κατηγορία:Αμίδια
Defense of the Ancients
Το Defense of the Ancients (συντομογραφία: DotA) είναι mod του βιντεοπαιχνιδιού στρατηγικής πραγματικού χρόνου Warcraft III: Reign of Chaos και της επέκτασης αυτού, Warcraft III: The Frozen Throne, βασισμένο στον χάρτη Aeon of Strife του παιχνιδιού StarCraft.
Σκοπός του παιχνιδιού είναι η κάθε ομάδα να καταστρέψει τους "Ancients" της αντίπαλης, βαριά φυλασσόμενα κτήρια σε αντίθετες γωνιές του χάρτη. Οι παίκτες χρησιμοποιούν ισχυρές μονάδες γνωστές ως "Ήρωες" βοηθούμενοι από σύμμαχους Ήρωες και πολεμιστές ελεγχόμενους από τον υπολογιστή, τα αποκαλούμενα "creeps". Όπως και στα βιντεοπαιχνίδια ρόλων, οι παίκτες ανεβάζουν επίπεδα (level up) τους Ήρωες τους και χρησιμοποιούν χρυσά νομίσματα για να αγοράσουν εξοπλισμό κατά τη διάρκεια της αποστολής.
Ο χάρτης αναπτύχθηκε με το Warcraft III World Editor, εργαλείο του βιντεοπαιχνιδιού Warcraft III: Reign of Chaos και ανανεώθηκε με την έκδοση του expansion του, The Frozen Throne. Υπήρξαν πολλές παραλλαγές της πρωτότυπης ιδέας, ωστόσο πιο δημοφιλές υπήρξε το DotA Allstars, το οποίο έχει διατηρηθεί από διάφορους συντάκτες κατά την ανάπτυξη του. Ο τρέχων προγραμματιστής είναι γνωστός με το ψευδώνυμο IceFrog. Το παιχνίδι βρίσκεται υπό την ανάπτυξη του από το 2005.
Από την ημέρα της κυκλοφορίας του, το Allstars έχει αποτελέσει μέρος σε διάφορα πρωταθλήματα ανά τον κόσμο, περιλαμβανομένου του BlizzCon της Blizzard Entertaiment και του Ασιατικού World Cyber Games, καθώς επίσης και στα πρωταθλήματα CyberathleteAmateur και CyberEvolution. To Gamasutra δήλωσε πως το DotA είναι ίσως το πιο δημοφιλές δωρεάν, μη υποστηριζόμενο game mod στον κόσμο.
Τρόπος παιχνιδιού
thumb|left|Ένα παιχνίδι DotA Allstars σε εξέλιξη Το Defense of the Ancients θέτει δύο ομάδες αποτελούμενες από πέντε παίκτες αντίπαλες: την ομάδα των Sentinel και την ομάδα των Scourge. Οι παίκτες της ομάδας Sentinel έχουν τη βάση τους στη νοτιοδυτική γωνία του χάρτη ενώ οι παίκτες της ομάδας Scourge βρίσκονται στη βορειοανατολική γωνία. Την κάθε βάση αμύνονται πύργοι και στρατιές από μονάδες οι οποίες φυλάνε το δρόμο προς τη βάση τους. Στο κέντρο κάθε βάσης βρίσκεται ο Ancient, το κτήριο που πρέπει να καταστραφεί για να κερδηθεί το παιχνίδι.
Ο τρόπος παιχνιδιού περιστρέφεται γύρω από την ενδυνάμωση των επιμέρους ηρώων, οπότε ο παίκτης δεν είναι αναγκασμένος να επικεντρωθεί στη διαχείριση των πόρων και στο χτίσιμο οικοδομημάτων, όπως στα περισσότερα παραδοσιακά παιχνίδια στρατηγικής πραγματικού χρόνου. Σκοτώνοντας χειριζόμενες από τον υπολογιστή ή ουδέτερες μονάδες ο Ήρωας του παίκτη κερδίζει πόντους εμπειρίας (experience points). Όταν συγκεντρωθούν αρκετοί πόντοι ο Ήρωας ανεβαίνει ένα επίπεδο. Όσο τα επίπεδα ανεβαίνουν η αντοχή του Ήρωα αυξάνεται καθώς και η ζημιά που μπορεί να προκαλέσει. Το ανέβασμα των επιπέδων επίσης επιτρέπει στους παίκτες να αναβαθμίσουν τις ικανότητες του Ήρωα τους. Εκτός από τη συσσώρευση εμπειρίας οι παίκτες διαχειρίζονται μία μοναδική πηγή : χρήματα. Η τυπική συγκέντρωση πόρων του Warcraft III έχει αντικατασταθεί από ένα σύστημα χρημάτων βασισμένο στη μάχη. Εκτός από ένα μικρό περιοδικό εισόδημα, οι παίκτες κερδίζουν χρήματα σκοτώνοντας εχθρικές μονάδες, κτήρια και αντίπαλους Ήρωες. Το γεγονός αυτό δημιούργησε μια τεχνική ονόματι "last hitting", δηλαδή ένας παίκτης επιτίθεται σε αντίπαλη μονάδα όταν οι πόντοι ζωής (hit points) της είναι αρκετά χαμηλά ώστε να καταστραφεί με ένα χτύπημα. Με τον τρόπο αυτό οι παίκτες μαζεύουν χρήματα που χρησιμοποιούν για να αγοράσουν αντικείμενα τα οποία ενδυναμώνουν τον Ήρωα τους και του παρέχουν νέες δυνατότητες. Ορισμένα αντικείμενα μπορούν να συνδυαστούν με συνταγές (recipes) ώστε να δημιουργηθούν πιο ισχυρά αντικείμενα. Η αγορά αντικειμένων που θα ταιριάζουν στον Ήρωα του παίκτη είναι ένα σημαντικό στοιχείο τακτικής του παιχνιδιού.
Το Allstars έχει μια ποικιλία από modes παιχνιδιού τα οποία επιλέγονται, από τον παίκτη που βρίσκεται στη θέση με το μπλε χρώμα, στην αρχή του παιχνιδιού. Τα modes αυτά καθορίζουν τη δυσκολία του παιχνιδιού καθώς και εάν οι παίκτες θα μπορούν να διαλέξουν τον Ήρωα τους ή θα τους δοθεί ένας τυχαία. Πολλά modes μπορούν να συνδυαστούν (για παράδειγμα ένα εύκολο επίπεδο δυσκολίας και τυχαία επιλογή Ηρώων) επιτρέποντας έτσι πιο ευέλικτες επιλογές.
Εκδόσεις παιχνιδιού
Το Warcraft III είναι ο τρίτος τίτλος της σειράς βιντεοπαιχνιδιών στρατηγικής πραγματικού χρόνου Warcraft της Blizzard Entertaiment. Μαζί με το Warcraft III περιέχεται ένας δωρεάν World Editor που επιτρέπει στους παίκτες να δημιουργήσουν δικά τους σενάρια και χάρτες, τα οποία μπορούν οι παίκτες να παίξουν στο διαδίκτυο μέσω του Battle.net. Αυτοί οι χάρτες μπορεί να είναι από απλές εδαφικές αλλαγές, που παίζονται σαν κανονικά παιχνίδια Warcraft, μέχρι και ολοκληρωτικά νέα σενάρια με διαφορετικούς στόχους, μονάδες, αντικείμενα και διοργανώσεις, όπως το Defense of the Ancients.
Η πρώτη έκδοση του Defense of the Ancients κυκλοφόρησε το 2003 από ένα δημιουργό υπό το ψευδώνυμο Eul, ο οποίος βάσισε το χάρτη σε ένα προηγούμενο σενάριο γνωστό ως “Aeon of Strife”. Μετά την κυκλοφορία του expansion του Warcraft III, The Frozen Throne, το οποίο πρόσθεσε πολλά νέα χαρακτηριστικά στον World Editor, ο Eul σταμάτησε την ανάπτυξη του DotA. Διάφοροι άλλοι δημιουργοί έφτιαξαν παρόμοιους χάρτες με νέους Ήρωες, αντικείμενα και χαρακτηριστικά.
Μεταξύ των διάφορων παραλλαγών του χάρτη εμπνευσμένων από τον πρωτότυπο DotA υπήρξε και ο Allstars, ο οποίος δημιουργήθηκε από τον Στιβ Φικ, κυρίως γνωστό με το ψευδώνυμο Guinsoo. Η συγκεκριμένη έκδοση γίνεται η πιο δημοφιλής έκδοση του χάρτη. Ο Feak δήλωσε πως όταν πρωτάρχισε την ανάπτυξη του Allstars δεν είχε ιδέα πόσο δημοφιλές θα γινόταν τελικά το παιχνίδι. Η τεράστια επιτυχία του παιχνιδιού ενέπνευσε των Feak να δημιουργήσει ένα νέο τίτλο γύρω από αυτό που θεώρησε ως ένα πολλά υποσχόμενο τύπου παιχνιδιού. Ο Guinsoo πρόσθεσε ένα σύστημα συνταγών για τα αντικείμενα ώστε ο εξοπλισμός των παικτών να κλιμακώνεται όσο οι Ήρωες γίνονται πιο ισχυροί. Επίσης πρόσθεσε και έναν πολύ ισχυρό χαρακτήρα τύπου boss, ονόματι Roshan (το όνομα της μπάλας bowling του Feak) ο οποίος για να ηττηθεί απαιτούσε τη συνεργασία ολόκληρης της ομάδας.
Ο Feak χρησιμοποίησε ένα κανάλι συνομιλίας (chat room) στο Battle.net ως ένα μέρος για να συναθροίζονται οι παίκτες, ωστόσο το DotA Allstars δεν φιλοξενούνταν σε κάποια επίσημη ιστοσελίδα ακόμα. Οι ηγέτες της DotA Allstars clan, TDA, πρότειναν να δημιουργηθεί μία αφιερωμένη ιστοσελίδα ώστε να αντικαταστήσει τις διάφορες άλλες εναλλακτικές που συνήθως δεν διατηρούνταν σωστά ή ενημερώνονταν σπάνια. Ο Steve "Pendragon" Mescon, μέλος της TDA, δημιούργησε το πρώην επίσημο site για την κοινότητα του DotA Allstars, το dota-allstars.com, στις 14 Οκτώβρη του 2004.
Προς το τέλος της ενασχόλησης του με τον χάρτη, ο Feak κυρίως εργάστηκε για την βελτιστοποίηση του πριν παραδώσει τον έλεγχο σε έναν άλλο προγραμματιστή μετά την έκδοση 6.01. Ο IceFrog, ο νέος συντάκτης, πρόσθεσε νέα χαρακτηριστικά, Ήρωες και διορθώσεις. Κάθε νέα κυκλοφορία συνοδεύεται από ένα changelog. Ο νέος αυτός συντάκτης φαίνεται να είναι μοναχικός καθώς αρνείται να δίνει συνεντεύξεις, η μόνη απόδειξη της ανάπτυξης του χάρτη από τον IceFrog ήταν ο λογαριασμός του ηλεκτρονικού του ταχυδρομείου στην επίσημη ιστοσελίδα και το όνομα του που εμφανίζεται στην οθόνη φόρτωσης του παιχνιδιού. Ο IceFrog πλέον αλληλεπιδρά με τους παίκτες μέσα από το προσωπικό του blog όπου απαντά κοινές ερωτήσεις για τον εαυτό του και για το παιχνίδι. Έχει επίσης δημοσιεύσει πληροφορίες για επερχόμενες κυκλοφορίες του χάρτη, όπως προεπισκοπήσεις για νέους Ήρωες και αντικείμενα. Τον Οκτώβριο του 2009, ο IceFrog προσλήφθηκε από την Valve Corporation ώστε να ηγηθεί μιας ομάδας σε ένα project το οποίο ο ίδιος αποκάλεσε "φοβερά νέα" για τους φίλους του DotA.
To Defense of the Ancients διατηρείται μέσω επίσημων φόρουμ. Οι χρήστες μπορούν να δημοσιεύσουν τις ιδέες τους για νέους Ήρωες και αντικείμενα, μερικές από τις οποίες τελικά προστίθενται στο χάρτη. Οι παίκτες έχουν συνεισφέρει δημιουργώντας εικονίδια και περιγραφές Ηρώων, καθώς επίσης και το artwork που εμφανίζεται όταν το παιχνίδι φορτώνει. Οι προτάσεις για αλλαγές σε ήδη υπάρχοντες Ήρωες και αντικείμενα πάντα λαμβάνονται υπόψη. Εκδοχές του παιχνιδιού όπου οι Ήρωες μπορούν να ελεγχθούν από τον υπολογιστή έχουν επίσης κυκλοφορήσει. Ο Mescon συνεχίζει να διατηρεί το dota-allstars.com, το οποίο από τον Απρίλιο του 2009 έχει 1,5 εκατομμύρια εγγεγραμμένα μέλη και δέχεται περισσότερους από ένα εκατομμύριο επισκέπτες κάθε μήνα. Νέα μέλη έχουν προστεθεί στην ομάδα για να αναπτύξουν οπτικά και να βελτιώσουν το σύστημα της ιστοσελίδας. Ο IceFrog ανακοίνωσε πως λόγω σύγκρουσης συμφερόντων, θα μποϊκοτάρει το dota-allstars.com και θα ξεκινήσει τη δική του ιστοσελίδα, playdota.com, συνεχίζοντας παράλληλα την ανάπτυξη του παιχνιδιού.
Επειδή τα custom games του Warcraft III δεν έχουν καμία από τις λειτουργίες που αποσκοπούν στη βελτίωση της ποιότητας του παιχνιδιού (διευθέτηση των παικτών με βάση την ταχύτητα σύνδεσης, κλπ.), διάφορα προγράμματα χρησιμοποιούνται για τη διατήρηση του Defense of the Ancients. Εξωτερικά εργαλεία υπολογίζουν τα pings των παικτών, επίσης παιχνίδια μπορούν να ονομαστούν έτσι ώστε να αποκλείουν κάποιες γεωγραφικές περιοχές. Clans και επιτροπές, όπως το TDA διατηρούν τη δική τους επίσημη λίστα κανόνων και κανονισμών, ενώ υπάρχει η δυνατότητα αποκλεισμού συγκεκριμένων παικτών από παιχνίδια αν το όνομα τους βρίσκεται σε κάποια "banlist".
Εξωτερικοί σύνδεσμοι
Κατηγορία:World of Warcraft Κατηγορία:Βιντεοπαιχνίδια του 2003 Κατηγορία:Βιντεοπαιχνίδια στρατηγικής Κατηγορία:Βιντεοπαιχνίδια των Windows Κατηγορία:Βιντεοπαιχνίδια των Mac OS
Έρνεστ Βίτι
Ο Έρνεστ Φράνσις Βίτι Κότον (λατινικό αλφάβητο : Ernest Francis Witty Cotton), (31 Αυγούστου 1880 - 1 Απριλίου 1969) ), ήταν Ισπανός, με αγγλική καταγωγή, πρωταθλητής της αντισφαίρισης και ποδοσφαιριστής. Το 1899 ο Βίτι που ήταν πρωταθλητής ήδη στην αντισφαίριση, έγινε ιδρυτικό μέλος του "Ρεάλ Κλαμπ ντε Τένις ντε Μπαρσελόνα" και στις αρχές της δεκαετίας του 1900 έπαιξε ποδόσφαιρο για την Μπαρτσελόνα. Ήταν επίσης έμπορος και εργαζόταν και στην οικογενειακή του εταιρεία, τον ναυτιλιακό όμιλο Witty που συνεχίζει να λειτουργεί και σήμερα. Είναι ο μικρότερος αδελφός του Άρτουρ Βίτι πρώτου προέδρου της Μπρατσελόνα.
Βιογραφία
Ο Βίτι ήταν ο γιος του Φρέντερικ Βίτι ενός βρετανικού επιχειρηματία ο οποίος εγκαταστάθηκε στη Βαρκελώνη. Ο Φρέντερικ, που ανήκε σε οικογένεια από το Γιορκσάιρ είχε αρχικά την πρόθεση να μεταναστεύσει στην Αργεντινή αλλά πείστηκε να πάει στην Ισπανία από φίλους. Το 1873 ίδρυσε το δικό του ναυτιλιακό πρακτορείο υπό την επωνυμία "F. Witty" δημιουργώντας επιχειρηματικούς δεσμούς μεταξύ Ισπανίας και Ηνωμένου Βασιλείου. Ο Έρνεστ και ο αδελφός του Αρτούρ εκπαιδεύτηκαν στη Σχολή εμπορικού Τέιλορς στο Μέρσεσάιντ, όπου ο αθλητισμός θεωρούνταν σημαντικό μέρος της ανάπτυξης ενός νεαρού άνδρα. Κατά την επιστροφή τους στη Βαρκελώνη οι δύο αδελφοί εντάχθηκαν στην εταιρία του πατέρα τους η οποία τώρα έγινε γνωστή ως "Witty Sociedad Anonima, Witty S.A." .
Μπρατσελόνα
Ο Έρνεστ και ο Άρτουρ επέστρεψαν στην Ισπανία αλλά δεν ήταν δυνατό να παίξουν ράγκμπι όπως έπαιζαν στην Αγγλία εξαιτίας της έλλειψης κατάλληλων γηπέδων, τότε άρχισαν να διοργανώνουν ποδοσφαιρικούς αγώνες μεταξύ εταιρικών ομάδων αποτελούμενων από υπαλλήλους. Το 1899, ο Ένρεστ έγινε επίσης ιδρυτικό μέλος του Ρεάλ Κλαμπ ντε τένις της Βαρκελώνης. Ο Έρνεστ έπαιζε αντισφαίριση με, μεταξύ άλλων, τον Ζοάν Γκαμπέρ τον ιδρυτή της Μπρατσελόνα τον Οκτώβριο του 1899, οι αδελφοί Βίτι γρήγορα ενεπλάκησαν με τον σύλλογο. Χρησιμοποίησαν την εταιρεία τους για να εισάγουν μπάλες, σφυρίχτρες και δίχτυα από την Αγγλία. Μια εκδοχή του θρύλου λέει ότι οι αδελφοί Βίτι είναι υπεύθυνοι για τα χρώματα της ομάδας λόγω ότι αυτά τα χρώματα είχε η ομάδα Ράγμπι της σσχολής στην Αγγλία όπου φοίτησαν. Έπαιξε ποδόσφαιρο στην Μπρατσελόνα την περίοδο 1904-1905 και σημείωσε 4 γκολ όλα σε φιλικά παιχνίδια.
Αντισφαίριση έπαιξε μέχρι το 1916 κι ήταν φιναλίστ στο Ισπανικό πρωτάθλημα στο μόνο το 1911 όπου έχασε στον τελικό από τον Λουίς ντε Ουαγκόν Μπαριός.
Παραπομπές
Κατηγορία:Ισπανοί αθλητές της αντισφαίρισης Κατηγορία:Ισπανοί ποδοσφαιριστές Κατηγορία:Βρετανοί αθλητές του Ράγμπι Κατηγορία:Ποδοσφαιριστές Μπαρτσελόνα
Α.Ε.Σ. Μακεδών Αμπελοκήπων
μικρογραφία|Η Λάβρυς Ο Αθλητικός και Εκπολιτιστικός Σύλλογος "Μακεδών" Αμπελοκήπων είναι ένα ελληνικό αθλητικό σωματείο που δραστηριοποιείται στον Δήμο Αμπελοκήπων-Μενεμένης στην πόλη της Θεσσαλονίκης όπου και βρίσκεται η έδρα όλων των τμημάτων του. Επίσημο έτος ίδρυσης του είναι το 1989 και χρώματα του το κόκκινο, το μαύρο και το χρυσό ενώ σύμβολο του είναι ο μινωϊκός διπλός πέλεκυς ή λάβρυς. Διαθέτει ενεργά τμήματα σε Καλαθοσφαίριση, Πετοσφαίριση, Χειροσφαίριση και Μοντέρνο Πένταθλο. Το Διοικητικό Συμβούλιο του Συλλόγου έχει τριετή θητεία και σήμερα καθήκοντα Προέδρου επιτελεί ο Άγγελος Μαυρίδης και Γενικού Γραμματέα η Ευθαλία Μπαχά.
Τμήμα Καλαθοσφαίρισης
Το Τμήμα Καλαθοσφαίρισης ιδρύθηκε το 1990 αρχικώς με τη δημιουργία ομάδας Παμπαίδων υπό την τεχνική ηγεσία των γυμναστών Νίκου Μπάτρα και Έλενας Λαφαζάνη. Ακολούθησε η λειτουργία ομάδας Ανδρών με προπονητή τον Άγγελο Μαυρίδη η οποία και αγωνίζεται από την περίοδο 1993-1994 έως σήμερα 2018-2019 στις τοπικές κατηγορίες της Ε.ΚΑ.Σ.Θ. Κατά την τρέχουσα περίοδο η ομάδα αγωνίζεται στη Γ2' τοπική κατηγορία με προπονητή τον Παντελή Κεραμίδα. Έδρα της είναι το Ε.Α.Κ. Αμπελοκήπων. Ο Σύλλογος αποτελεί τακτικό μέλος της Ελληνικής Ομοσπονδίας Καλαθοσφαίρισης (Ε.Ο.Κ.) και της Ένωσης Σωματείων Καλαθοσφαιρικών Σωματείων Θεσσαλονίκης (Ε.ΚΑ.Σ.Θ.).
Τμήμα Πετοσφαίρισης
Το Τμήμα Πετοσφαίρισης ιδρύθηκε την περίοδο 1995-1996 με πρώτο προπονητή των ομάδων Ανδρών και Γυναικών τον Ιωάννη Σιδηρόπουλο. Τον διαδέχθηκαν οι Παναγιώτης Στεφανίδης και Στέλιος Χαρισίδης. Η ομάδα αγωνίζεται έκτοτε στα τοπικά Πρωταθλήματα της Ένωσης Πετοσφαιρικών Σωματείων Θεσσαλονίκης. Έδρα της είναι το Αλεξάνδρειο Μέλαθρο και είναι μέλος της Ελληνικής Ομοσπονδίας Πετοσφαίρισης (Ε.Ο.ΠΕ.) και της Ε.ΠΕ.Σ.Θ.
Τμήμα Χειροσφαίρισης
Το Τμήμα Χειροσφαίρισης ήταν το πρώτο το οποίο δημιούργησε ο Σύλλογος αρχικώς με ομάδα Παμπαίδων την περίοδο 1990-1991 και ακολούθως λειτούργησαν και ομάδα Ανδρών καθώς και Παίδων και Εφήβων την περίοδο 1992-1993. Η ομάδα των Ανδρών κατέκτησε το Τοπικό Πρωτάθλημα της Ένωσης Σωματείων Χειροσφαίρισης Θεσσαλονίκης (Ε.Σ.Χ.Θ.) και τα πρωταθλήματα Δ' και Γ' Εθνικής και αγωνίζεται περισσότερα από δέκα έτη στη Β' Εθνική Κατηγορία. Έδρα της ομάδας είναι το Ε.Α.Κ. Μίκρας Ο Σύλλογος αποτελεί τακτικό μέλος της Ομοσπονδίας Χειροσφαιρίσεως Ελλάδος (Ο.Χ.Ε.) και της Ε.Σ.Χ.Θ. Ιδιαίτερη επίσης αναφορά πρέπει να γίνει και στις σημαντικές επιτυχίες του Τμήματος Beach Handball Ανδρών και Γυναικών που διακρίθηκε σε εγχώριες και διεθνείς διοργανώσεις από την εμφάνιση του σπορ στην Ελλάδα το 1995. Σημαντική είναι τέλος η εθελοντική δραστηριότητα των μελών του Σωματείου σε όλες τις αθλητικές διοργανώσεις του αθλήματος, όπως Ολυμπιακοί Αγώνες και Παγκόσμια Πρωταθλήματα.
Τμήμα Μοντέρνου Πεντάθλου
Το Τμήμα Μοντέρνου Πεντάθλου υπήρξε ιδρυτικό μέλος της Ελληνικής Ομοσπονδίας Μοντέρνου Πεντάθλου (Ε.Ο.ΜΟ.Π.) από το 2000. Το μέλος του Συλλόγου Ιωάννης Μπαχάς συμμετέχει στη διοίκηση της Ομοσπονδίας από το 2004 και υπήρξε για δύο θητείες αναπληρωματικό μέλος της Ε.Ο.Ε. Οι προπονήσεις των αθλητών του Συλλόγου γίνονται στο Εθνικό Καυταντζόγλειο Στάδιο και στο Εθνικό Κολυμβητήριο. Οι αθλητές και οι αθλήτριες του Μακεδόνα αθλούνται στα αγωνίσματα των δρόμων, της κολύμβησης, της σκοποβολής, της ξιφασκίας και του νέου διάθλου που προωθεί η Ε.Ο.ΜΟ.Π. το Lase Run. Τον Σεπτέμβριο του 2017 συμμετείχαν στην Ημερίδα Laser Run στο Καυταντζόγλειο Στάδιο.
Παραπομπές
Κατηγορία:Αθλητικοί σύλλογοι Θεσσαλονίκης Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι στίβου Κατηγορία:Ιδρύσεις αθλητικών συλλόγων το 1989 Κατηγορία:Ιδρύσεις ομάδων καλαθοσφαίρισης το 1990 Κατηγορία:Σωματεία Ε.ΚΑ.Σ.Θ.
Μανούσος Κ. Μανουσάκης
== Σπουδές, εργασία, η συμμετοχή στην Αντίσταση == Αποφοίτησε από το Πρακτικό Λύκειο Χανίων και κατόπιν σπούδασε Πολιτικός Μηχανικός στο Εθνικό Μετσόβιο Πολυτεχνείο. Αρχές Μαΐου του 1941, σε ηλικία 24 ετών, επιστρέφει στην Κρήτη, όπου μυήθηκε στην Αντίσταση. Στις 22 Οκτωβρίου 1944 συλλαμβάνεται από τους Γερμανούς μαζί με τον Κωνσταντίνο Μητσοτάκη και άλλους Χανιώτες και καταδικάζονται σε θάνατο, όμως το Στρατηγείο Συμμαχικών Δυνάμεων στο Κάιρο συμφωνεί την ανταλλαγή τους. Η ανταλλαγή εννέα Ελλήνων και ενός Νοτιοαφρικανού προς 30 Γερμανούς γίνεται στις 31 Μαρτίου του 1945. Μετά από τρία χρόνια εργασίας ως μηχανικός στην Νότιο Αφρική, επιστρέφει στην Ελλάδα, και εργάζεται στους ΚΥΛΙΝΔΡΟΜΥΛΟΥΣ ΚΡΗΤΗΣ, πρώτα ως Πολιτικός Μηχανικός, αργότερα δε ως Διευθύνων Σύμβουλος και Αντιπρόεδρος του Δ.Σ. της εταιρείας.
Συμμετοχή στο δημόσιο βίο
Από τα τέλη της δεκαετίας του 1950, αρχίζει να ασχολείται ενεργά με τα κοινά. Εγγράφεται μέλος του ΤΕΕ και επί σειρά ετών είναι μέλος της Διοικούσας Επιτροπής του ΤΕΕ Δυτικής Κρήτης.
Το 1959 εκλέγεται Δημοτικός Σύμβουλος, επί δημαρχίας Νικολάου Σκουλά, και ορίζεται εντεταλμένος εκπρόσωπος της Δημοτικής Βιβλιοθήκης Χανίων.
Το 1964 υπογράφει σύμβαση με την Υπηρεσία Περιφερειακής Ανάπτυξης Κρήτης και αναλαμβάνει καθήκοντα ως προϊστάμενος της Υπηρεσίας στο Κλιμάκιο Χανίων.
Το 1967, με την αρχή της στρατιωτικής δικτατορίας, απολύεται και απομακρύνεται από κάθε δημόσια θέση (μέχρι και από τη σχολική εφορεία της γειτονιάς του).
Προώθηση της ιδέας ίδρυσης μιας πανεπιστημιακής μονάδας στα Χανιά
Υπό τον Μανούσο Μανουσάκη, η Δημοτική Βιβλιοθήκη τη δεκαετία του ’60 εμπλουτίζεται με ένα μεγάλο αριθμό συγγραμμάτων Μαθηματικών, Φυσικών και Θετικών Επιστημών. Το 1962 σημειώνει σε επιστολή του προς το Δήμαρχο Χανίων, ότι η Δημοτική Βιβλιοθήκη πλέον παρέχει τις προϋποθέσεις ιδρύσεως, ΣΤΑ ΧΑΝΙΑ, μιας ανώτατης Σχολής.
Οργανώνονται επισκέψεις της βιβλιοθήκης από καθηγητές των Αθηνών και πολιτικά πρόσωπα και προτείνει αρχικά την ίδρυση μιας μαθηματικής σχολής στο Ακρωτήρι, κοντά στους τάφους των Βενιζέλων. Από το 1964 και έπειτα, προωθεί συστηματικά και με αφοσίωση την ιδέα μιας ανώτατης σχολής στα Χανιά. Μέσα από πυκνή αλληλογραφία με πανεπιστήμια των πλέον ανεπτυγμένων χωρών, πληροφορείται για τα προγράμματα σπουδών και τα συγγράμματα των καλύτερων πανεπιστημίων, και μέσα από δεκάδες κείμενά του στον τοπικό τύπο, υπερασπίζεται την ιδέα της ποιοτικής παιδείας, ως προϋπόθεση της ανάπτυξης της οικονομίας, αλλά και της εθνικής ανεξαρτησίας.
Συντάσσει ο ίδιος το προσχέδιο για την ίδρυση, στα Χανιά, του Μεσογειακού Τεχνολογικού Ινστιτούτου, για το σχεδιαζόμενο Πανεπιστήμιο Κρήτης. Ωστόσο, το νομοσχέδιο με το οποίο θα ιδρύονταν το 1966 το νέο Πανεπιστήμιο Κρήτης δεν ψηφίζεται, καθώς έρχεται η στρατιωτική δικτατορία. Δέκα χρόνια αργότερα, με τη μεταπολίτευση, συγκροτείται ομάδα εργασίας του ΤΕΕ, και με εισηγητή τον Μανούσο Μανουσάκη, προτείνει ένα ολοκληρωμένο τεχνολογικό πανεπιστήμιο, με τέσσερις σχολές, εκ των οποίων μία πολυτεχνική σχολή, και συνολικά 23 διαφορετικά τμήματα. Η μελέτη που ολοκληρώνεται δίνει έμφαση στη δημιουργία του νέου πανεπιστημίου σε περιοχή με μεγάλη έκταση, ικανή να φιλοξενήσει σχολές, εργαστήρια, αλλά και φοιτητικές και καθηγητικές εστίες.
Τελικά, το Πολυτεχνείο Κρήτης, ιδρύεται το 1977.
Άλλα ενδιαφέροντα
Ο Μανούσος Μανουσάκης, από κάθε δημόσια θέση που κατείχε, είχε ως κύριο μέλημά του να βοηθήσει στην ανάπτυξη και στον εκσυγχρονισμό του τόπου. Ήταν λάτρης της ιστορίας, αλλά και της Κρητικής παράδοσης και λογοτεχνίας. Αγαπούσε τα βουνά της Κρήτης, υπήρξε λάτρης της ορειβασίας και ήταν για χρόνια ενεργό μέλος του Ορειβατικού συλλόγου Χανίων.
Η μετάφραση της Οδύσσειας του Ομήρου από τον Γεώργιο Ψυχουντάκη
Προέτρεψε και στήριξε τον Γεώργιο Ψυχουντάκη να μεταφράσει τα έργα του Ομήρου, Ιλιάδα (560 σελίδες) και Οδύσσεια (474 ​​σελίδες), από τα αρχαία ελληνικά στην Κρητική διάλεκτο. Γι' αυτό του το έργο, ο Γεώργιος Ψυχουντάκης τιμήθηκε από την Ακαδημία Αθηνών.
Καραβέ Γαύδου
μικρογραφία|[[Δήμος Γαύδου]] Η Καραβέ είναι οικισμός της Περιφερειακής Ενότητας Χανίων, στην Περιφέρεια Κρήτης. Διοικητικά υπάγεται στο Δήμο Γαύδου.
Γενικές πληροφορίες
Η Καραβέ Γαύδου είναι το λιμάνι της νήσου Γαύδου, βρίσκεται σε υψόμετρο 37 μέτρων και έχει πληθυσμό 29 κατοίκων, σύμφωνα με την Απογραφή του 2011.
Χάρτης
<mapframe latitude="34.836773" longitude="24.094906" zoom="13" width="1000" height="500" align="center" /> Καστρι Κατηγορία:Γαύδος
Βλαχάβας Ι (αποβατικής υποστήριξης)
Το πλοίο αποβατικής υποστήριξης Πλωτάρχης Βλαχάβας Ρ-95, L-95 (πρώην USS LSSL 35’). Ναυπηγήθηκε στα ναυπηγεία Commercial Iron Works, Portland OR. Εισήλθε σε υπηρεσία την 1 Οκτωβρίου 1944 ως USS LCS(L)(3)-35. Στις 28 Φεβρουαρίου 1949 επαναταξινομήθηκε και μετονομάστηκε σε Ship Support Large USS LSSL-35. Στις 12 Μαρτίου 1953 παραχωρήθηκε στη Γαλλία και μετονομάστηκε σε Etendard. Επεστράφη στις Η.Π.Α. το 1957. Η παραλαβή του έγινε στις 12 Αυγούστου 1957 στο SUBIC BAY των Φιλιππίνων και έφθασε στην Ελλάδα στις 5 Δεκεμβρίου του ιδίου έτους. Ονομάστηκε προς τιμήν του Πλωτάρχη Λάμπρου Βλαχάβα, Ύπαρχου του αντιτορπιλικού Ύδρα, που σκοτώθηκε στις 22 Απριλίου 1941 στον Σαρωνικό με τη βύθιση του πλοίου του. Όμοιου τύπου πλοίο Μαριδάκης. Χρησιμοποιήθηκε κυρίως για περιπολίες. Παροπλίστηκε στις 10 Ιουλίου 1976.
Πηγές
Κατηγορία:Ελληνικά αποβατικά
Ζαγκουένμπιε Λούμπιν
Η Ζαγκλέμπιε Λούμπιν (πολωνικά: Zagłębie Lubin, ορθή προφορά Ζαγκουέμπιε, που σημαίνει υδάτινη λεκάνη) είναι ποδοσφαιρικός σύλλογος στο Λούμπιν της Πολωνίας. Ιδρύθηκε στις 10 Σεπτεμβρίου 1945 ως OMTUR Λούμπιν και έδρα της αποτελεί το Στάντιον Ζαγκλιέμπια Λούμπιν, χωρητικότητας 16.100 θεατών. Έχει κατακτήσει το πρωτάθλημα Πολωνίας τα 1991 και 2007, χρονιά όπου αναδείχθηκε επίσης νικήτρια του Σούπερ Καπ. Την αγωνιστική περίοδο 2013-14 μετείχε στην Α' κατηγορία (Ekstraklasa).
Εξωτερικοί σύνδεσμοι
Κατηγορία:Ζαγκουένμπιε Λούμπιν Κατηγορία:Ποδοσφαιρικές ομάδες Πολωνίας Κατηγορία:Ιδρύσεις ποδοσφαιρικών ομάδων το 1945
Ναουάλ Ελ Σααντάουι
Έχει γράψει πολλά βιβλία σχετικά με τη θέση των γυναικών στον μουσουλμανικό κόσμο και έχει καταγγείλει την πρακτική της κλειτοριδεκτομής (που υπέστη και η ίδια σε μικρή ηλικία) και είναι διαδεδομένη σε διάφορες χώρες της Αφρικής και της Ασίας.
Υπήρξε από τους ιδρυτές της «Αραβικής Ένωσης για τα Ανθρώπινα Δικαιώματα» (Arab Association for Human Rights). Επίσης ίδρυσε την «Ένωση Αλληλεγγύης για τις Γυναίκες στον Αραβικό κόσμο» (Arab Women's Solidarity Association), την «Ένωση για την Αγωγή Υγείας» (Health Education Association) και την «Ένωση Αιγυπτίων γυναικών συγγραφέων» (Egyptian Women Writer’s Association).
Ήταν αρχισυντάκτρια του περιοδικού Health Magazine στο Κάιρο και συντάκτρια στο ιατρικό περιοδικό Medical Association Magazine.
Έχει τιμηθεί από το Συμβούλιο της Ευρώπης με το Βραβείο «North-South» ενώ της απονεμήθηκε και το "Inana International Prize" στο Βέλγιο.
Βιογραφικό
Η Ναβάλ Ελ Σααντάουι γεννήθηκε στις 27 Οκτωβρίου 1931 σε ένα μικρό χωριό της Αιγύπτου, το Kafr Tahla. Ο πατέρας της ήταν κυβερνητικός αξιωματούχος, στο Υπουργείο Παιδείας και είχε πάρει μέρος στην Αιγυπτιακή Επανάσταση του 1919.
Στην ηλικία των έξι ετών υπέστη, παρουσία της μητέρας της, κλειτοριδεκτομή από μια μαμή του χωριού. Πολλά χρόνια αργότερα, το 1980, περιέγραψε το γεγονός στο βιβλίο της The Hidden Face of Eve: Women in the Arab World: "Δεν ήξερα τι είχαν κόψει από το σώμα μου και δεν έψαξα να βρω. Απλώς έκλαψα και φώναξα την μητέρα μου για βοήθεια. Αλλά το χειρότερο σοκ από όλα ήταν όταν κοίταξα γύρω και την βρήκα να στέκεται στο πλευρό μου. Ναι ήταν αυτή, δεν μπορούσα να είχα κάνει λάθος, με σάρκα και οστά, ακριβώς στην μέση αυτών των ξένων ανθρώπων, μιλούσε μαζί τους και τους χαμογελούσε, σαν να μην είχαν πάρει μέρος στη σφαγή της κόρης της μερικά λεπτά πριν."
Εξωτερικοί σύνδεσμοι
Κατηγορία:Αιγύπτιοι συγγραφείς Κατηγορία:Ακτιβιστές κατά του ακρωτηριασμού των γυναικείων γεννητικών οργάνων Κατηγορία:Αιγύπτιοι φεμινιστές
Σολτάν Μοχάμαντ Μιρζά
Ο Σολτάν Μοχάμαντ Μιρζά, γνωστός και ως Ρουζάκ Μιρζά ή Ρεζά Χονταμπαντέχ Μιρζά από τον ομώνυμο παππού του, ήταν ο τρίτος γνωστός γιος τού Σαφαβίδη σαχ Aμπάς Α΄ τού Μεγάλου (βασ. 1588-1629).
Γεννήθηκε το 1597-98 και τυφλώθηκε το 1620-21 με εντολή τού πατέρα του.
Παραπομπές
Κατηγορία:Σαφαβίδες
Ηχοφωταύγεια
Η ηχοφωταύγεια (Sonoluminescence) είναι το φαινόμενο της εκπομπής μικρής διάρκειας φωτεινών παλμών από φυσαλίδες που καταρρέουν μέσα σε κάποιο υγρό που διεγείρεται από ήχο.
Ιστορία
Το φαινόμενο ανακαλύφθηκε στο πανεπιστήμιο της Κολωνίας το 1934, ως αποτέλεσμα εργασιών για την ανάπτυξη του σόναρ. Οι Χ. Φρέντσελ και Χ. Σούλτες τοποθέτησαν ένα προβολέα (μορφοτροπέα) υπερήχων μέσα σε μια δεξαμενή με υγρό εμφάνισης φωτογραφιών, με την ελπίδα να επιταχύνουν τη διαδικασία εμφάνισης. Αντί αυτού, παρατήρησαν στο φιλμ μικρές κηλίδες, οι οποίες οφείλονταν στην εκπομπή φωτός από τις φυσαλίδες του υγρού, λόγω της διέγερσης από τους υπερήχους. Το φαινόμενο είναι δύσκολο να αναλυθεί και να εξηγηθεί ακριβώς ακόμη και μέχρι σήμερα. Παρόμοιο πείραμα φαίνεται ότι είχαν διεξάγει και οι Ν. Μαρινέσκο και Τζ. Τζ. Τρίλατ το 1933.
Το 1989, οι Φίλαϊπ Γκέιταν και Λόρενς Κρουμ, κατόρθωσαν να αναπαράγουν το πείραμα απομονώνοντας μία μόνο φυσαλίδα, παγιδευμένη σε κάποιο στάσιμο ακουστικό κύμα, παρέχοντας τη δυνατότητα της συστηματικότερης μελέτης του φαινομένου. Η θερμοκρασία στο εσωτερικό της φυσαλίδας βρέθηκε να είναι εξαιρετικά υψηλή, περί τους 20.000 Κ, θερμοκρασία η οποία μπορεί να λιώσει ακόμη και χάλυβα.
Το 1991 οι Πάτερμαν και Μπάρμπερ.
Το 1996, οι Λόζε και Χίλγκενφελτ, βασισμένοι στα πειραματικά ευρήματα των Χολτ και Γκέιταν (1996), κατέληξαν ότι η διάσπαση διατόμων διεξάγεται σε μία και μοναδική φυσαλίδα ηχοφωταύγειας.
Ο μηχανισμός του φαινομένου
Μια φυσαλίδα αέρα μέσα σε κάποιο δοχείο με υγρό (π.χ. νερό) εκτίθεται σε υπέρηχους. Τα κύματα κάνουν την φυσαλίδα να πάλλεται. Το μέγεθος της φυσαλίδας ξεκινά από 5 μm και επεκτείνεται στα 50 μm, μέγεθος κατά το οποίο στο εσωτερικό της φυσαλίδας επικρατεί κενό. Αυτή η περιοχή χαμηλής πίεσης περιβάλλεται από μια περιοχή πολύ υψηλότερης, που κάνει τελικά την φυσαλίδα να καταρρεύσει σε μέγεθος μεταξύ 0.1 και 1 μm. Στην διαδικασία αυτής της κατάρρευσης, από την φυσαλίδα εκπέμπεται ένας αστραπιαίος παλμός φωτός, κυρίως στην περιοχή του υπεριώδους αλλά παράγεται και αρκετό ορατό ώστε το φαινόμενο να είναι ορατό με γυμνό μάτι. Οι αστραπές φωτός διαρκούν περίπου 50 τρισεκατομμυριοστά του δευτερολέπτου ή και λιγότερο, οι δε θερμοκρασίες στο επικεντρωμένο αυτό φαινόμενο ξεπερνούν αυτές της επιφάνειας του ήλιου.
Για την εξήγηση της ηχοφωταύγειας έχουν προταθεί πολλές θεωρίες μέχρι σήμερα: hotspot, ακτινοβολία πέδησης (bremsstrahlung), ακτινοβολία προερχόμενη από συγκρούσεις και εκφορτίσεις corona, non-classical light, φαινόμενο σήραγγας για πρωτόνια, ηλεκτροδυναμικοί πίδακες, fractoluminescent jets (μάλλον απορρίπτεται λόγω προσφάτων πειραμάτων), κτλ.
center|600px|thumb|Από αριστερά προς τα δεξιά : εμφάνιση φυσαλίδας, αργή διαστολή, απότομη κατάρρευση, εκπομπή φωτός
Εξωτικές εξηγήσεις
Μία εξωτική θεωρία για το φαινόμενο συνδέει την ηχοφωταύγεια με την ενέργεια του κενού και το φαινόμενο Κάζιμιρ, μία διαδικασία παρόμοια με την ακτινοβολία Χόκινγκ που παρατηρείται στις μαύρες τρύπες.
Βιολογική-ηχοφωταύγεια (Biological sonoluminescence)
Το φαινόμενο της ηχοφωταύγειας παρατηρείται και σε ένα είδος γαρίδας (Pistol shrimp ή snapping shrimp).
Εξωτερικοί δεσμοί
Newer research papers largely rule out the vacuum energy explanation:
Κατηγορία:Ακουστική Κατηγορία:Φαινόμενα